เสธ.หนึ่ง ฉายภาพ 60 ปี ช่อง 5 จัดงานใหญ่ มีเซอร์ไพรส์ หวังดึงเรตติ้ง
โฆษก ททบ.5 เผย ช่อง 5 ครบรอบ 60 ปีการก่อตั้ง เตรียมจัดงานใหญ่พรุ่งนี้ (25 ม.ค.) เปิดบูธโชว์รายการชั้นนำ การแสดงเหล่าศิลปิน-ดาราของพันธมิตร และฉายมิติใหม่ของสื่อใหม่ นิวมีเดียของช่อง ที่จะชิงชัยในสนามทีวีเพื่อดึงเรตติ้ง โดยเชิญ สมเด็จพระสังฆราช มาเป็นประธานเจริญพระพุทธมนต์ และ บิ๊กเจี๊ยบ มาเป็นประธานในพิธีสักการระรูปปั้น จอมพลสฤษดิ์ ธนะรัชต์,เมื่อวันที่ 25 ม.ค.61 พ.อ.ธนาธิป สว่างแสง ในฐานะโฆษกสถานีวิทยุโทรทัศน์กองทัพบก (ททบ.) กล่าวว่า ในวันพฤหัสบดีที่ 25 ม.ค. 61 นี้ ตรงกับวันสถาปนา ของสถานีวิทยุโทรทัศน์กองทัพบก (ททบ.) ซึ่งทางช่อง 5 โดย พล.ท.กิตติเชษฐ์ ศรดิษฐพันธ์ กรรมการผู้อำนวยการใหญ่ สถานีวิทยุโทรทัศน์กองทัพบก (ททบ.) พร้อมคณะผู้บริหาร ได้กำหนดจัดพิธีวันสถาปนา ททบ. ในวาระครบรอบ 60 ปี ณ บริเวณลานกิจกรรม ชั้น G อาคารเบญจรังสฤษฏ์,ภายในงานมีการจัดแสดงนิทรรศการพระราชกรณียกิจ และนิทรรศการ 60 ปี ททบ.5 คงคุณค่าคู่ยุคดิจิตอล การจัดแสดงห้องเกียรติยศและประวัติความเป็นมา มีการออกบูธนำเสนอรายการและหนังชั้นนำต่างๆ ที่ได้รับความนิยมในอดีตและปัจจุบัน อาทิ ธรรมดี ได้ดี easy life, นายร้อยสอยดาว, มวยไทย, บูธฝ่ายข่าวและผลิตรายการ บูธนิวมีเดีย รายการและสื่อออนไลน์ ทั้ง facebook, youtube ของช่อง5, โครงข่ายโทรทัศน์, ช่องโทรทัศน์ไทยทีวีดาวเทียม TGN, บูธพันธมิตรหน่วยงานและเอกชนต่างๆ นอกจากนี้มีการจัดแสดงมินิคอนเสิร์ตจากศิลปินดารา,ทั้งนี้ในส่วนของพิธีการวันดังกล่าว ได้กราบทูลเชิญ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จมาเป็นประธานพิธีฝ่ายสงฆ์ และเจริญพระพุทธมนต์ ทั้งยังมี พล.อ.เฉลิมชัย สิทธิสาท ผู้บัญชาการทหารบก มาเป็นประธานในพิธีสักการระรูปปั้น ฯพณฯ จอมพลสฤษดิ์ ธนะรัชต์ ผู้ก่อตั้งสถานีวิทยุโทรทัศน์กองทัพบก (ททบ.) และพิธีมอบเงินแก่ผู้แทนมูลนิธิและสถานสงเคราะห์ 3 แห่ง มอบผ้าห่มกันหนาว จำนวน 3,000 ผืน จากบริษัท อายิโนะโมะโต๊ะ โดยทางช่อง 5 ได้เชิญแขก VIP และพันธมิตรเข้าร่วมงานเพื่อแสดงความยินดีและอวยพร ร่วมตัดเค้ก ฉลองครบรอบ 60 ปี,ซึ่งสามารถติดตามข่าวสารและ LIVE สด ได้ทาง แฟนเพจ ,FACEBOOK/TV5HD1, ตั้งแต่เวลา 08.30 น. เป็นต้นไป พร้อมเชิญชวนประชาชนร่วมอวยพรในโอกาสช่อง 5 ครบรอบ 60 ปี ผ่านทาง แฟนเพจ TV5HD1.
โฆษก ททบ.5 เผย ช่อง 5 ครบรอบ 60 ปีการก่อตั้ง เตรียมจัดงานใหญ่พรุ่งนี้ ( 25 ม.ค.) เปิดบูธโชว์รายการชั้นนำ การแสดงเหล่าศิลปิน-ดาราของพันธมิตร และฉายมิติใหม่ของสื่อใหม่ นิวมีเดียของช่อง ที่จะชิงชัยในสนามทีวีเพื่อดึงเรตติ้ง 
ช่อง5,วันสถาปนา ททบ.5,60ปีช่อง5,โฆษก ททบ.5,ธนาธิป สว่างแสง,ข่าวทั่วไป